
Către
BIROUL PERMANENT AL CAMEREI DEPUTAŢILOR

Vă înaintăm, alăturat, raportul comisiei noastre asupra proiectului de lege privind aprobarea Ordonanţei de urgenţă a Guvernului nr.7/2007 pentru modificarea Programului naţional privind sprijinirea construirii de locuinţe proprietate personală, aprobat prin Ordonanţa de urgenţă a Guvernului nr.51/2006.
VICEPREŞEDINTE,

Mircea Duşa

Comisia pentru administraţie publică, amenajarea teritoriului şi echilibru ecologic
Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T    
asupra proiectului de lege privind aprobarea Ordonanţei de urgenţă a Guvernului nr.7/2007 pentru modificarea Programului naţional privind sprijinirea construirii de locuinţe proprietate personală, aprobat prin Ordonanţa de urgenţă a Guvernului nr.51/2006

În conformitate cu prevederile art.95 şi 115 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 214 din 10 aprilie 2007, cu dezbaterea pe fond în procedură de urgenţă a proiectului de lege privind aprobarea Ordonanţei de urgenţă a Guvernului nr.7/2007 pentru modificarea Programului naţional privind sprijinirea construirii de locuinţe proprietate personală, aprobat prin Ordonanţa de urgenţă a Guvernului nr.51/2006.
La întocmirea prezentului raport Comisia a avut în vedere:

· avizul favorabil al Consiliului Legislativ cu nr.186/16.02.2007;
· avizul favorabil al Comisiei juridice, de disciplină şi imunităţi cu nr.PL.x214/2007;

· avizul Comisiei pentru buget, finanţe şi bănci cu nr.197/18.04.2007. 
Proiectul de lege are ca obiect de reglementare descentralizarea activităţilor de fundamentare şi de acordare a subvenţiilor pentru construcţia de locuinţe proprietate personală, scurtarea circuitului birocratic în analiza şi acordarea subvenţiei, asigurarea posibilităţii de contestare a deciziilor de neacordare a subvenţiilor pentru solicitanţi, luarea în calcul a subvenţiilor la stabilirea solvabilităţii bancare în acordarea creditelor ipotecare.
Comisia propune Plenului Camerei Deputaţilor respingerea proiectului de lege din următoarele considerente: 
 SYMBOL 183 \f "Symbol" \s 10 \h  Prin adoptarea şi publicarea în Monitorul Oficial nr.859/17.12.2007 a Legii nr.351/2007 pentru modificarea Programului naţional privind sprijinirea construirii de locuinţe proprietate personală, aprobat prin Ordonanţa de urgenţă a Guvernului nr.51/2006, prezentul proiect de lege (PL.x.214/2007)  a rămas fără obiect. 

Proiectul de lege face parte din categoria legilor ordinare conform prevederilor art.73 alin.(1) din Constituţia României, republicată. 

Proiectul de lege a fost dezbătut în şedinţa comisiei din 12 februarie 2008. 

La lucrările comisiei au fost prezenţi 26 deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din 29 martie 2007.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


VICEPREŞEDINTE,



SECRETAR,


   Mircea Duşa


               Seres Denes
Şef serviciu, 






 Întocmit,
Consilier Sofia CHELARU




             Consilier Mona Georgeta BABAN

 arh.Victor Cristea

